laion/Wikipedia-Exotic huggingface dataset:
ভগবতী

ভগবতী (দেবনাগরী : भगवती) সংস্কৃত উৎসের একটি শব্দ, যা হিন্দুধর্মে নারী দেবদেবীদের সম্বোধন করার জন্য বা সম্মানের উপাধি হিসাবে ব্যবহার করা হয়। ভগবতীর সমতুল্য পুরুষ ভগবান। "ভগবতী" শব্দটি দেবী বা ঈশ্বরীর পরিবর্তে ব্যবহার করা যেতে পারে। ভগবতী মন্দিরগুলি সমগ্র ভারতে বিভিন্ন স্থানে অবস্থিত, উদাহরণস্বরূপ, ভগবতী দেবী সংস্থান দেওসারি, উমারখেদ, যাবাতমাল জেলা,মহারাষ্ট্র । মহারাষ্ট্রের রত্নগিরিততে ভগবতী মন্দির। উত্তর প্রদেশের রেওতিপুরে ভগবতী মন্দির। ভগবতী মন্দির সসিহিতলু ম্যাঙ্গালোর । আরব সাগরের তীরে কর্ণাটকের একটি বিখ্যাত মন্দির। গুলিগা এখানে প্রধান দেবতা (দৈব)। কেরালাতে এই দেবীমন্দিরগুলিকে ভগবতী ক্ষেত্রম বলে অভিহিত করা হয়। কেরালার কয়েকটি জনপ্রিয় ভাগবতী মন্দির হল অট্টুকাল মন্দির কালিকটের কারাপারাম্বায় কালুভেট্টু কুঝিক্কাল ভগবতী ক্ষেত্রম ছোট্টানিক্কার মন্দির চেটিকুলাঙ্গারা দেবী মন্দির মাদায়ি কভু কোডুঙ্গলুর ভগবতী মন্দির পরমেক্কাভু ভগবতী মন্দির, ত্রিশুর শঙ্করনকুলাঙ্গারা ভগবতী মন্দির, ত্রিশুর ওলারিক্কার ভগবতী মন্দির, ত্রিশুর শ্রী কাট্টুকুলাঙ্গারা ভগবতী মন্দির, মামপাড, পালাক্কাড পেরুর কভু ভগবতী কদমপুঝা দেবী মন্দির পিশারিকাভু কাভাসেরি ভগবতী মন্দির মঙ্গোত্তু ভাগবতী মন্দির তামিলনাড়ুর কন্যাকুমারী জেলার কোলাচলের মন্ডাইকৌড ভগবতী মন্দির । কোঝিকোড় জেলার ভাতাকরায় লোকানরকাভু (লোকমালায়র কাভু) মন্দির। কলাইম্বেলি মন্দির, কোঝিকোড় জেলা। ত্রিশুর জেলায় উথরালিক্কাভু ভগবতী মন্দির । শ্রী সসিহিথুলু ভগবতী মন্দির, কর্ণাটকের হালিঙ্গাদি। কুতিয়ানকাভু মন্দির, মিনালুর, অথানী, ত্রিশুর জেলা থেচিক্কোটুকাভু মন্দির, পেরামঙ্গালাম, ত্রিশুর জেলা থেচানাথুকাভু মন্দির, পার্লিকাদ, ওয়াদাকানচেরি, ত্রিশুর জেলা তিরুভানিক্কাভু ভগবতী মন্দির, মাচাড, ওয়াদাকানচেরি, ত্রিশুর জেলা তিরুমন্ডামকুন্নু মন্দির, অঙ্গাদিপুরম, পেরিন্থালমানা, মালাপ্পুরাম গোয়াতে অনেক ভগবতী মন্দির দেখা যায় । এখানে গৌড় সারস্বত ব্রাহ্মণ, দৈভাদন্য ব্রাহ্মণ, ভান্ডারী সম্প্রদায়গুলির দ্বারা দেবতাকে মূলত মহিষাসুরমর্দিনী রূপে পূজা করা হয়। ভগবতীকে বেশিরভাগ গোয়ান মন্দিরে পঞ্চায়েতন দেবতা হিসাবে পূজা করা হয়। ভগবতীর জন্য বিশেষভাবে উৎসর্গীকৃত তীর্থগুলি হল: ভগবতী (পার্নেম) ভগবতী হালডোনকনারিন (খান্দোলা, গোয়া) ভগবতী চিমুলাকারিন (মার্সেলা, গোয়া) ভগবতী (পার্সে, গোয়া) ভগবতী (মুলগাও, গোয়া) পশ্চিমবঙ্গে এই দেবীমন্দিরগুলিকে দেবী পূজার প্রধান ক্ষেত্র বলে অভিহিত করা হয়। পশ্চিমবঙ্গের কয়েকটি জনপ্রিয় ভাগবতী মন্দির হল কালীঘাট কালী মন্দির দক্ষিণেশ্বর ভবতারিণী কালীবাড়ি মা তারা মন্দির, তারাপীঠ অন্নপূর্ণা দেবী মন্দির নলাটেশ্বরী কালী মন্দির আদ্যাপীঠ ভগবতী মন্দির লেক কালী মন্দির কেরালায় হিন্দু মন্দিরগুলির তালিকা গোয়ায় মন্দিরগুলির তালিকা গোয়ান মন্দির পানোরকাভু Friedhelm Hardy (1990), The World's Religions: The Religions of Asia, Routledge, আইএসবিএন ৯৭৮-০৪১৫০৫৮১৫৫, page 84 Sarah Caldwell (1998), Bhagavati, in Devi: Goddesses of India (Editors: John Stratton Hawley, Donna Marie Wulff), Motilal Banarsidass, আইএসবিএন ৯৭৮-৮১২০৮১৪৯১২, pages 195-198
জাগীর ইউনিয়ন

জাগীর বাংলাদেশের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন। জাগীর ইউনিয়ন মানিকগঞ্জ সদর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম মানিকগঞ্জ সদর উপজেলার আওতাধীন। ২০১১ সালের আদমশুমারি অনুযায়ী জাগীর ইউনিয়নের মোট জনসংখ্যা ৩৮,৩৭৩ জন। মানিকগঞ্জ শহরের বাসস্ট্যান্ড থেকে প্রায় ৪.০০ কিলোমিটার পূর্ব দিকে ঢাকা-আরিচা মহাসড়কের ধলেশ্বরী ব্রীজের পূর্ব পাশের দক্ষিণ দিকে   জাগীর ইউনিয়ন পরিষদ অবস্থিত। রিক্সা অথবা গাড়ীতে অতি সহজেই জাগীর ইউনিয়নে যাতায়াত করা যায়। বর্তমান চেয়ারম্যান: জনাব মোঃ জাকির হোসেন চেয়ারম্যানগণের তালিকা আটিগ্রাম ইউনিয়ন মানিকগঞ্জ সদর উপজেলা "জনসংখ্যা - জাগীর ইউনিয়ন"। jagirup.manikganj.gov.bd। ২৩ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।  "যোগাযোগ ব্যবস্থা - জাগীর ইউনিয়ন"। jagirup.manikganj.gov.bd। ২২ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।  "ইউপি চেয়ারম্যান - জাগীর ইউনিয়ন"। jagirup.manikganj.gov.bd। ২৭ জুন ২০২১ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।  "প্রাক্তন চেয়ারম্যানবৃন্দ - সুলতানগঞ্জ ইউনিয়ন"। sultanganjup.dhaka.gov.bd। ২৩ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।
অর্চনা পুরন সিং

অর্চনা পুরন সিং (জন্ম: ২৬শে সেপ্টেম্বর ১৯৬২) হলেন একজন ভারতীয় টেলিভিশন উপস্থাপক এবং চলচ্চিত্র অভিনেত্রী। তিনি বলিউড চলচ্চিত্রে কমেডি চরিত্রে এবং সনি এন্টারটেইনমেন্ট টেলিভিশনে সম্প্রচারিত দ্য কপিল শর্মা শো-এর মতো কৌতুক বিষয়ক অনুষ্ঠানে বিচারক হিসাবে উপস্থিত হওয়ার জন্য সর্বাধিক পরিচিতি লাভ করেছেন। অর্চনা কুছ কুছ হোতা হ্যায়-এ মিস ব্রাগাঞ্জা, মোহাব্বতে-তে প্রিতো এবং বোল বচ্চন-এ জোহরার চরিত্রে অভিনয়ের জন্য পরিচিত। তিনি ২০০৬ সাল থেকে টেলিভিশন রিয়ালিটি কমেডি অনুষ্ঠান, কমেডি সার্কাসে একজন বিচারকের দায়িত্ব পালন করেছেন এবং উক্ত অনুষ্ঠানের সমস্ত পর্বে উপস্থিত একমাত্র বিচারক ছিলেন। তিনি ১৯৮৭ সালে আদিত্য পঞ্চোলির বিপরীতে নারি হীরার টিভি চলচ্চিত্র অভিষেক-এর মধ্য দিয়ে চলচ্চিত্র জগতে আত্মপ্রকাশ করেছিলেন। পরের বছর, তিনি নাসিরুদ্দিন শাহের বিপরীতে জলওয়া নামক চলচ্চিত্রে অভিনয় করেছিলেন, যা তাঁর জীবনের সবচেয়ে জনপ্রিয় চলচ্চিত্রগুলির মধ্যে একটি। অতঃপর তিনি অগ্নিপথ (১৯৯০), সওদাগর (১৯৯১), শোলা অর শবনম (১৯৯২), আশিক আওয়ারা (১৯৯৩) এবং রাজা হিন্দুস্তানী (১৯৯৬)-এর মতো বড় ব্যানারের চলচ্চিত্রে ছোট ছোট চরিত্রে অভিনয় করেছিলেন; তিনি গোবিন্দ অভিনীত রোমাঞ্চকর ছবি বাজ এবং সুনীল শেঠি অভিনীত জাজ মুজরিম-এর মতো চলচ্চিত্রের আইটেম গানে অভিনয় করেছেন। তারপরে, তিনি হিন্দি চলচ্চিত্রে প্রায়শই কৌতুক চরিত্রে অভিনয় করার মধ্যে নিজেকে সীমাবদ্ধ রেখেছিলেন। তাঁর সাম্প্রতিক কয়েকটি চলচ্চিত্র হল লাভ স্টোরি ২০৫০, মোহাব্বতে, কৃষ, কুছ কুছ হোতা হ্যায়, মাস্তি ও বোল বচ্চন। এর মধ্যে অতি সফল চলচ্চিত্র মোহাব্বতে এবং কুছ কুছ হোতা হ্যায়-তে যথাক্রমে প্রিতো এবং প্রেমনিবেদনকারিনী কলেজের অধ্যাপক মিস ব্রাগাঞ্জা চরিত্র তাঁর জীবনের অন্যতম স্মরণীয় চরিত্র। ২০০৯ সালে তিনি পাঞ্জাবি চলচ্চিত্র তের মেরা কি রিশতা-এ অভিনয় করেছেন। তিনি ১৯৯৩ সালে জি টিভিতে তাঁর জনপ্রিয় টেলিভিশন অনুষ্ঠান ওয়াহ, কেয়া সিন হ্যায়-এর মাধ্যমে টেলিভিশন জগতে অভিষেক করেছেন, এর পরে অত্যন্ত সফল টেলিভিশন অনুষ্ঠান আনসেন্সরডেড-এ উপস্থিত হয়েছেন; যেখানে তিনি হাই সোসাইটি (এইচএস) এবং লো সোসাইটি (এলএস) ধারণাটি চালু করেছিলেন। অতঃপর তিনি সনি এন্টারটেইনমেন্ট টেলিভিশনের জানে ভি দো পারো, শ্রীমান শ্রীমতী এবং অর্চনা টকিজের মত অনুষ্ঠানে কাজ করেছেন। কর্মজীবনের পরের অংশে, তিনি টেলিভিশন নির্মাতাদের কাছ থেকে বেশ কয়েকটি অনুষ্ঠানের প্রস্তাব পেয়েছিলেন এবং তার বেশিরভাগই সফল টেলিভিশন ধারাবাহিক ছিল; যার মধ্যে জুনুন এবং শ্রীমান শ্রীমতী উল্লেখযোগ্য। এছাড়াও তিনি সেলিব্রিটি অতিথিদের সমন্বিত আলাপচারি অনুষ্ঠানের উপস্থাপনা করেছেন। অর্চনা পুরান সিং ১৯৬২ সালের ২৬শে সেপ্টেম্বর তারিখে ভারতের উত্তর প্রদেশের (বর্তমানে উত্তরাখণ্ড) দেরাদুনে জন্মগ্রহণ করেছিলেন, সেখানের যীশু ও মেরির কনভেন্ট হতে তিনি তাঁর স্কুল জীবনের পড়াশোনা সম্পন্ন করেছেন। তারপরে তিনি লেডি শ্রী রাম কলেজ ফর উইমেন-এ ইংরেজি বিভাগ হতে সাম্মানিক ডিগ্রি অর্জন করেছিলেন এবং তিনি অভিনেতা হওয়ার স্বপ্ন অনুসরণ করতে মুম্বই চলে যান। তিনি ১৯৯২ সালে অভিনেতা পরমীত শেঠীর সাথে বিবাহ বন্ধনে আবদ্ধ হয়েছেন। তাঁদের আর্যমান ও আয়ুষ্মান নামে দুটি ছেলে রয়েছে। Alive and kicking The Tribune, 6 May 2006. Archana uncensored Times of India, 27 June 2002. "Rashami-Shilpa to reprise Reema and Archana's roles from Shriman Shrimati"। Times of India। সংগ্রহের তারিখ ২ জুলাই ২০১৬।  বলিউড হাঙ্গামায় অর্চনা পুরন সিং (ইংরেজি) ইন্টারনেট মুভি ডেটাবেজে অর্চনা পুরন সিং (ইংরেজি) Comedy Circus returns with new faces[স্থায়ীভাবে অকার্যকর সংযোগ] Celebrity studded comedy show ওয়েব্যাক মেশিনে আর্কাইভকৃত ২০১৩-১২-০৩ তারিখে
লেকার্স পাবলিক স্কুল এন্ড কলেজ

লেকার্স পাবলিক স্কুল এন্ড কলেজ বা এলপিএসসি (LPSC) হল বাংলাদেশের রাঙ্গামাটি জেলার কাঁঠালতলিতে অবস্থিত একটি বেসরকারি শিক্ষা প্রতিষ্ঠান। এটি বাংলাদেশ সেনাবাহিনীর রাঙ্গামাটি সেনানিবাসে অবস্থিত ৩০৫ পদাতিক ব্রিগেড কর্তৃক পরিচালিত হয়। স্কুলটি ১৯৯১ সালের ২৩ ফেব্রুয়ারি স্থাপিত হয়। পরবর্তীতে ২০১৫ সালে উচ্চ মাধ্যমিক অধ্যয়নের জন্য কলেজ শাখা উন্মুক্ত করা হয়। এটি রাঙ্গামাটি শহরে বসবাসরত সামরিক বেসামরিক সকল সম্প্রদায়ের শিক্ষার্থীদের, বিশেষত রাঙ্গামাটি অঞ্চলে এবং এর আশেপাশের অঞ্চল থেকে আসা পিছিয়ে পড়া শিক্ষার্থীদের সুশিক্ষা নিশ্চিত করার লক্ষ্যে প্রতিষ্ঠিত হয়। প্রতিষ্ঠানটি মূলত সেনাবাহিনী কর্তৃক ক্যান্টনমেন্টের আদলে পরিচালিত হয়। ১৯৯১ সালে মাত্র ৬০ জন শিক্ষার্থী ও ৭ জন শিক্ষক নিয়ে বেগম রুকসানা আমিনকে অধ্যক্ষ করে কালিন্দীপুর এর একটি ভাড়া বাসায় লেকার্স পাবলিক স্কুল নামে বিদ্যালয়ের কার্যক্রম শুরু হয়। পরবর্তীতে রাঙ্গামাটি স্থানীয় সরকার বিভাগ কাঁঠালতলীতে বিদ্যালয়কে ১.৩ একর (৫,৩০০ বর্গমিটার) খাস জমি বরাদ্দ দিয়েছিল যেখানে বর্তমান বিদ্যালয় ভবনের নিচতলা নির্মাণ করা হয়। তারপর ১৯৯৫ সালের ১ সেপ্টেম্বর থেকে ওই ভবনে নার্সারি থেকে ৫ম শ্রেণি কার্যক্রম শুরু হয়। https://lakers.edu.bd
কুনিকা

কুনিকা সদানন্দ লাল (মাঝে মাঝে শুধুমাত্র কুনিকা নামেও পরিচিত) হলেন একজন ভারতীয় টেলিভিশন অভিনেত্রী, প্রযোজক এবং সামাজিক কর্মী। তিনি খলনায়িকা এবং কৌতুকপ্রদ চরিত্রে বেশ কয়েকটি ভারতীয় চলচ্চিত্রে অভিনয়ের মাধ্যমে পরিচিত লাভ করেছেন। এছাড়াও একজন গায়িকা হিসেবে, তিনি এপর্যন্ত, ১৯৯৬ সালে লাখোঁ মে এক শিরোনামে, ২০০২ সালে কুনিকা শিরোনামে এবং ২০০৬ সালের ২রা মে তারিখে জুম্বিশ (এ মিস্টিকাল জার্নি) শিরোনামে তিনটি পপ অ্যালবাম প্রকাশ করেছেন। তিনি তাঁর ব্যবসায়ের অংশীদারে সাথে মুম্বই শহরের গোরেগাঁওয়ে "হোয়াইট ইটালিয়ান ক্যাফে", "জিঙ্গক্যাফে", "ম্যাজেস্টিকা - দ্য রয়্যাল ব্যাঙ্কোয়েট হল" এবং "এক্সহেল" নামে একটি স্পা এবং রেস্তোঁরা তৈরি করেছিলেন। অবশ্য তাদের অংশীদারত্ব ২০০৭ সালে শেষ হয়ে গিয়েছিল। কুনিকা ভারতে ছাড়াও সারা বিশ্বে প্রায় ১০০টিরও বেশি মঞ্চ অনুষ্ঠান পরিচালনা, সংগঠন ও সেগুলোতে অংশ নিয়েছেন। তিনি কর্মা ইভেন্ট এবং এন্টারটেইনমেন্ট নামে একটি অনুষ্ঠানের সংস্থাও পরিচালনা করছেন। কুনিকা সদানন্দ লাল গত ২০ বছর ধরে এইডস সচেতনতামূলক প্রচারের মতো সামাজিক কর্মকাণ্ডে সক্রিয়ভাবে জড়িত রয়েছেন। তিনি ২০০৫ সালের ১৫ই আগস্ট তারা চ্যারিটেবল ট্রাস্ট নামে একটি প্রতিষ্ঠান চালু করেছিলেন। এই প্রতিষ্ঠানের লক্ষ্য নিঃস্ব মানুষের জীবন পুনর্নির্মাণ, সুবিধাবঞ্চিতদের সহায়তা করা এবং দরিদ্রদের চিকিৎসা, শিক্ষা এবং মানসিক সাহায্য প্রদান করা। তিনি মুম্বইয়ের এনজিও সিএইচআইপি (চিলড্রেন ইন প্রগ্রেস)-এর অছি, যেটি শিশুদের স্বাস্থ্য এবং শিক্ষার জন্য সক্রিয়ভাবে কাজ করছে। কিশোর বয়স থেকেই কুনিকা একজন অভিনেত্রী হিসাবে ভারতীয় টেলিভিশন জগতে যোগ দিতে আগ্রহী ছিলেন। দিল্লিতে বেশ কয়েকটি টেলিভিশন ধারাবাহিকে অভিনয় করার পরে তিনি চলচ্চিত্রে অভিনয়ের জন্য মুম্বই গিয়েছিলেন। সুপরিচিত কমিক অভিনেতা আসরানীর স্ত্রী মঞ্জু আসরানী একজন টেলিভিশন অভিনেত্রী হিসাবে কুনিকাকে অভিনয় করার সুযোগ করে দিয়েছিলেন। তিনি ধীরজ কুমার দ্বারা পরিচালিত টেলিভিশন ধারাবাহিক আদালতের একটি চরিত্রে অভিনয়ের মাধ্যমে দ্বিতীয় বারের মতো টেলিভিশন ধারাবাহিকে কাজ করেন। কুনিকা ২৮ বছর বয়সে তাঁর চলচ্চিত্র জীবন শুরু করেছিলেন; তিনি কবরস্থান নামক একটি আতঙ্কপূর্ণ হিন্দি চলচ্চিত্রে সর্বপ্রথম অভিনয় করেছিলেন। তিনি তাঁর অভিনীত চলচ্চিত্রগুলোর মধ্যে বেশিরভাগ ক্ষেত্রে নেতিবাচক ভূমিকা এবং সাহসী দৃশ্যে অভিনয় করেছিলেন। কুনিকা তাঁর ২৫ বছরে অভিনয় জীবনে ১১০টি চলচ্চিত্রে অভিনয় করেছেন। তিনি দূরদর্শনে প্রচারিত কানা ফুসী এবং স্টার প্লাসে পেয়ার কা দর্দ হ্যায় মিঠা মিঠা প্যারা প্যারা নামক টেলিভিশন ধারাবাহিকে অভিনয় করেছেন। তাঁকে সনি এন্টারটেইনমেন্ট টেলিভিশনেপ্রচারিত ক্রিকেট ভিত্তিক রিয়ালিটি টেলিভিশন অনুষ্ঠান বক্স ক্রিকেট লীগের পুনে আনমোল রত্ন-এর একজন খেলোয়াড় হিসেবে অংশগ্রহণ করেছেন। অতঃপর তিনি বিগ ম্যাজিকের টেলিভিশন ধারাবাহিক আকবর বীরবল-এ রানি দুর্গাবতীর চরিত্রে অভিনয় করেছেন। তিনি বর্তমানে অ্যান্ডটিভিতে প্রচারিত টেলিভিশন অনুষ্ঠান দিল্লি ওয়ালী ঠাকুর গার্লস-এ জুলিয়েট বাই নামক এক খ্রিস্টানের চরিত্রে অভিনয় করছেন। http://timesofindia.indiatimes.com/tv/news/hindi/Kunika-all-set-to-enter-Dilli-Wali-Thakur-Girls-as-a-loud-Goan-Christian/articleshow/47147997.cms Official Website ইন্টারনেট মুভি ডেটাবেজে কুনিকা (ইংরেজি)
নীনা কুলকার্নী

নীনা কুলকার্নী হলেন একজন ভারতীয় অভিনেত্রী। তিনি ১৯৭০-এর দশকে মারাঠি পেশাদার মঞ্চ এবং পরীক্ষামূলক হিন্দি মঞ্চে ফ্যাশন অনুষ্ঠান ও একই সাথে মডেলিংয়ের পাশাপাশি তাঁর অভিনয় জীবন শুরু করেছিলেন। তিনি তাঁর প্রথম গুরু এবং পরে পতি সত্যদেব দুবের সাথে সাক্ষাৎ করেছিলেন এবং তাঁর নির্দেশনায় বেশ কয়েকটি হিন্দি প্রযোজনার অংশ হয়েছিলেন। মোহন রাকেশের আধে আধুরে, শঙ্কর শেশের মায়াবী সরোবর এবং উইলি রাসেলের এডুকেটিং রিতা তাঁর কয়েকটি উল্লেখযোগ্য নাটক। ডক্টর বিজয়া মেহতা ১৯৭৮ সালে অনিল বার্ভের হামিদাবাই চি কোঠিতে শাব্বো চরিত্রে অভিনয় করার জন্য তাঁকে বেছে নিয়েছিলেন এবং এভাবেই মহাসাগর ও সাবিত্রী নাটকে অভিনয়ের মাধ্যমে মারাঠির অসাধারণ মঞ্চ জগতের বাইয়ের সাথে তাঁর দীর্ঘ যাত্রা শুরু হয়েছিল। তিনি বর্তমানে বাই-কে তাঁর কর্মশালায় সহায়তা করে চলেছেন। মহাসাগর, অকস্মাত, ধ্যানী মণি, ভবত সাবিত্রী, দেহবান, প্রেম পত্র এবং চাপা কাটা তাঁর সফল পুরস্কারপ্রাপ্ত কয়েকটি (নাট্য দর্পণ, রাজ্য পুরস্কার, নাট্য পরিষদের স্বীকৃতি) মারাঠি নাটক। তিনি ২০১১ সালে মহাসাগর নামক একটি নাটক পরিচালনা করেছিলেন। অতঃপর তিনি এডুকেটিং রিতা, মহাত্মা ভার্সাস গান্ধী এবং ওয়েডিং অ্যালবাম নামক বেশ কয়েকটি ইংরেজি নাটক পরিচালনা করেছেন। সাওয়াত মাঝি লড়কী (সেরা অভিনেত্রী বিভাগে রাষ্ট্রীয় পুরস্কার লাভ), আই, উত্তরায়ণ, শেভরি (যার জন্য তিনি প্রযোজক হিসাবে জাতীয় পুরস্কার এবং পিআইএফএফ পুরস্কার জিতেছেন) সারি ভর সারি (সেরা পার্শ্ব অভিনেত্রী বিভাগে রাজ্য পুরস্কার জয়লাভ) এবং বায়োস্কোপ: দিল-ই-নাদান (সেরা পার্শ্ব অভিনেত্রী বিভাগে ফিল্মফেয়ার পুরস্কার লাভ) তাঁর অভিনীত উল্লেখযোগ্য কিছু চলচ্চিত্র। বাদল, নায়ক, পহেলি, গুরু, হাঙ্গামা, রণ, ফির ভি দিল হ্যায় হিন্দুস্তানি, মেরে ইয়ার কি শাদী হ্যায়, হাসি তো ফাসি এবং ঘায়েল নামক বেশ কয়েকটি হিন্দি চলচ্চিত্রে অভিনয় করেছেন। তিনি লোকসত্তার একজন নিয়মিত কলাম লেখক, কলামটির নাম অন্তরঙ্গ। তিনি ৩ বছর ধরে এই কলামে লিখেছিলেন এবং একই নামে একটি বইও প্রকাশ করেছেন। তাঁর অভিনীত বিজ্ঞাপনগুলোর মধ্যে রয়েছে ক্যাডবেরি, সার্ফ, প্যারাসুট, পেটিএম, মাদার ডেইরি এবং ম্যাগি মসলা। তাঁর সর্বশেষ টেলিভিশন অনুষ্ঠান হচ্ছে ইয়ে হ্যায় মহব্বতে (যে অনুষ্ঠানটি কিছু দিন পূর্বে তার ৬ বছর পূর্ণ করেছে); যেখানে তিনি মাধবী আইয়ার চরিত্রে অভিনয় করেছেন। তাঁর অভিনীত আন্তর্জাতিক কাজকর্মের মধ্যে অন্যতম হচ্ছে: দ্য বেস্ট এক্সোটিক মেরিগোল্ড হোটেল, রানী (ফরাসী ভাষার চ্যানেল ফ্রান্স ডিউক্সে প্রচারিত একটি ৮ খণ্ডের টেলিভিশন ধারাবাহিক), নোসেস এবং ফরাসি চলচ্চিত্র (যেটি লুক্সেমবুর্গে ধারণ করা হয়েছে), যেটি ২০১৭ সালের ফেব্রুয়ারি মাসে প্যারিসে প্রদর্শন করা হয়েছে। অতঃপর তিনি ব্রিথ নামক একটি ওয়েব অনুষ্ঠানের মাধ্যমে ডিজিটাল অনুষ্ঠান জগতে পদার্পণ করেন এবং তার অভিনীত কাডলি ও মা বহু সমালোচকদের কাছ থেকে প্রশংসা কুড়িয়েছিল। তার সর্বশেষ মুক্তিপ্রাপ্ত স্বল্পদৈর্ঘ্যের চলচ্চিত্রের নাম হচ্ছে দেবী। Pawar, Yogesh (২৩ সেপ্টেম্বর ২০১৭)। "I haven't stopped hungering: Neena Kulkarni on her 40 year long career"। DNA India।  "Neena Kulkarni: Movies, Photos, Videos, News, Biography & Birthday | eTimes"। timesofindia.indiatimes.com।  ইন্টারনেট মুভি ডেটাবেজে নীনা কুলকার্নী (ইংরেজি)
দড়গ্রাম ইউনিয়ন

দড়গ্রাম বাংলাদেশের মানিকগঞ্জ জেলার অন্তর্গত সাটুরিয়া উপজেলার একটি ইউনিয়ন। দড়গ্রাম ইউনিয়ন সাটুরিয়া উপজেলার আওতাধীন একটি ইউনিয়ন পরিষদ। জাতীয় সংসদের ১৭০নং নির্বাচনী এলাকা মানিকগঞ্জ-৩ এর অংশ। এ ইউনিয়নের প্রশাসনিক কার্যক্রম সাটুরিয়া উপজেলার আওতাধীন ২০১১ সালের আদমশুমারি অনুযায়ী ধানকোড়া ইউনিয়নের মোট জনসংখ্যা ২০,৬৩৫ জন। এর মধ্যে পুরুষ ১০,৭৪২, জন এবং মহিলা ৯,৮৯৩, জন। বর্তমান চেয়ারম্যান: জনাব মোঃ আলাউদ্দিন বালিয়াটি ইউনিয়ন সাটুরিয়া ইউনিয়ন সাটুরিয়া উপজেলা "দড়গ্রাম ইউনিয়ন"। dargramup.manikganj.gov.bd। সংগ্রহের তারিখ ৩১ মার্চ ২০২০।  "জন সংখ্যার উপাত্ত - দড়গ্রাম ইউনিয়ন"। dargramup.manikganj.gov.bd। ১ জুন ২০২০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।  "ইউপি চেয়ারম্যান - দড়গ্রাম ইউনিয়ন"। dargramup.manikganj.gov.bd। জাতীয় তথ্য বাতায়ন। ১ জুন ২০২০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।
কিশোরগঞ্জ পৌরসভা

কিশোরগঞ্জ পৌরসভা বাংলাদেশের ঢাকা বিভাগের কিশোরগঞ্জ জেলার অন্তর্গত একটি পৌরসভা। কিশোরগঞ্জের ইতিহাস সুপ্রাচীন। এখানে প্রাচীনকাল থেকেই একটি সুগঠিত গোষ্ঠী আছে এবং এখনোও তা বিরাজ করছে। ষষ্ঠ শতকে বত্রিশ এর বাসিন্দা কৃষ্ণদাস প্রামাণিকের ছেলে নন্দকিশোর ব্রহ্মপুত্র নদের তীরে একটি গঞ্জ প্রতিষ্ঠা করেন; এ গঞ্জ থেকেই কালক্রমে নন্দকিশোরের গঞ্জ বা 'কিশোরগঞ্জ'-এর উৎপত্তি হয়। একাদশ ও দ্বাদশ শতকে পাল, বর্মণ ও সেন শাসকরা এ অঞ্চলে রাজত্ব করে। তাদের পর ছোট ছোট স্বাধীন গোত্র কোচ, হাজং, গারো এবং রাজবংশীরা এখানে বসবাস করে। ১৪৯১ সালে ময়মনসিংহের অধিকাংশ অঞ্চল ফিরোজ শাহ-এর অধীনে থাকলেও কিশোরগঞ্জ সেই মুসলিম শাসনের বাইরে রয়ে যায়। পরবর্তীতে মুঘল সম্রাট আকবরের সময়কালে বেশিরভাগ অঞ্চল মুঘল সাম্রাজ্যের অধীনে থাকলেও জঙ্গলবাড়ি ও এগারসিন্দুর কোচ ও অহম শাসকদের অধীনে রয়ে যায়। ১৫৩৮ সালে এগারসিন্দুরের অহম শাসক মুঘলদের কাছে ও ১৫৮০ সালে জঙ্গলবাড়ির কোচ শাসক ঈসা খাঁর কাছে পরাজিত হয়। ১৫৮০ সালে বার ভূঁইয়াদের প্রধান ঈসা খাঁ এগারসিন্দুরে আকবরের সেনাপতি মান সিংহকে পরাজিত করেন। ঈসা খাঁর মৃত্যুর পর জঙ্গলবাড়ি ও এগারসিন্দুর তার পুত্র মুসা খাঁর অধীনে আসে কিন্তু ১৫৯৯ সালে তিনি মুঘলদের কাছে পরাজিত হন। কিশোরগঞ্জ জেলা শহরের পূর্ব প্রান্তে অবস্থিত উপমহাদেশের সর্ববৃহৎ ও ঐতিহ্যবাহী ঈদগাহ। শিক্ষার হার : ৭০% শিক্ষা প্রতিষ্ঠানঃ গুরুদয়াল সরকারি কলেজ ঐতিহাসিক শোলাকিয়া মাঠ হয়বতনগর সাহেব বাড়ি হয়বতনগর সাহেব বাড়ি জামে মসজিদ পাগলা মসজিদ শহীদী মসজিদ গুরুদয়াল কলেজ বর্তমান মেয়র- মোঃ পারভেজ মিয়া ঢাকা বিভাগের কিশোরগঞ্জ জেলা পাকুন্দিয়া পৌরসভা "কিশোরগঞ্জ পৌরসভা কার্যালয়, কিশোরগঞ্জ"। বাংলাদেশ জাতীয় তথ্য বাতায়ন। ২৩ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "কিশোরগঞ্জ পৌরসভা"। বিডি মেয়র। ২৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "কিশোরগঞ্জের সকল পৌরসভার মেয়রগণ"। বাংলাদেশ জাতীয় তথ্য বাতায়ন। ১১ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২ মার্চ ২০২০।
বাজিতপুর পৌরসভা

বাজিতপুর পৌরসভা বাংলাদেশের ঢাকা বিভাগের কিশোরগঞ্জ জেলার অন্তর্গত একটি পৌরসভা। এটি একটি প্রাচীন ও দ্বিতীয় শ্রেণির পৌরসভা। বাজিতপুর ১৮৩৫ সালে থানা হিসেব গঠিত হয় এবং থানাকে ১৯৮৩ সালে উপজেলায় উন্নীত করা হয় এরপর ১৮৬৯ সালে এটিকে পৌরসভা গঠিত করা হয়। আয়তন- ৬.০৭৫ বর্গ কিঃ মিঃ। জনসংখ্যা- ২৬,৯২৫ জন। শিক্ষার হার : ৫৫.০৮%। শিক্ষা প্রতিষ্ঠানঃ কলেজ ১টি, মাদ্রাসা- কাওমি মাদ্রাসা ৩টি, মাদ্রাসা ৭টি স্কুল এন্ড কলেজ ২টি, মাধ্যমিক বিদ্যালয় ৩টি, সরকারি প্রাথমিক বিদ্যালয় ২০টি, কিন্ডার গার্টেন ০৯টি বর্তমান মেয়র- মোঃ আনোয়ার হোসেন ঢাকা বিভাগের কিশোরগঞ্জ জেলা "এক নজরে বাজিতপুর"। বাংলাদেশ জাতীয় তথ্য বাতায়ন। ২৫ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "বাজিতপুর পৌরসভা"। বিডি মেয়র। ৪ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "কিশোরগঞ্জের সকল পৌরসভার মেয়রগণ"। বাংলাদেশ জাতীয় তথ্য বাতায়ন। ১১ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২ মার্চ ২০২০।
ডন ম্যাকরে

ডোনাল্ড আলেকজান্ডার নোয়েল ম্যাকরে (ইংরেজি: Don McRae; জন্ম: ২৫ ডিসেম্বর, ১৯১৪ - মৃত্যু: ১০ আগস্ট, ১৯৮৬) ক্রাইস্টচার্চ এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ও ফুটবলার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, বামহাতে ব্যাটিংয়ে পারদর্শী ছিলেন ডোনাল্ড ম্যাকরে নামে পরিচিত ডন ম্যাকরে। ১৯৩৭-৩৮ মৌসুম থেকে ১৯৪৫-৪৬ মৌসুম পর্যন্ত ডন ম্যাকরে’র প্রথম-শ্রেণীর খেলোয়াড়ী জীবন চলমান ছিল। সবটুকু সময়ই ক্যান্টারবারির সদস্যরূপে খেলেন। দীর্ঘদেহী ডন ম্যাকরে বামহাতে মিতব্যয়ী মিডিয়াম পেস বোলিং করতেন। এছাড়াও, কার্যকরী নিচেরসারির ব্যাটসম্যান ছিলেন। ওতাগোর বিপক্ষে প্রথম খেলায় দ্বিতীয় ইনিংসে ৪৩ রান তুলে দলের শীর্ষ রান সংগ্রাহক হয়েছিলেন। এটিই তার প্রথম-শ্রেণীর ক্রিকেটে সর্বোচ্চ সংগ্রহ ছিল। ১৯৪৩-৪৪ মৌসুমে নিউজিল্যান্ড একাদশের সদস্যরূপে নিউজিল্যান্ড সার্ভিসেস একাদশের মুখোমুখি হন। প্রথম ইনিংসে বোলিং উদ্বোধনে নামেন। ১৭ ওভারে ৫/২০ লাভ করেন। ১৯৪৪-৪৫ মৌসুমে চারটি আন্তঃপ্রাদেশিক খেলায় অংশ নিয়ে ১৩.২৯ গড়ে ১৭ উইকেট পান। এ পর্যায়ে তাকে নিউজিল্যান্ডের অন্যতম সেরা বোলার হিসেবে বিবেচনা করা হতো। ১৯৪৫-৪৬ মৌসুমে পুনরায় প্লাঙ্কেট শীল্ড প্রতিযোগিতা শুরু হয়। তিন খেলায় ২৩.৬৯ গড়ে ১৩ উইকেট লাভ করেন। সফরকারী অস্ট্রেলিয়া দল ক্যান্টারবারিকে ইনিংস ব্যবধানে পরাজিত করে। ঐ খেলায় তিনি মাত্র একটি উইকেট পেয়েছিলেন। তাসত্ত্বেও, তিন সপ্তাহ পর তাকে টেস্ট দলে রাখা হয়। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডন ম্যাকরে। ২৯ মার্চ, ১৯৪৬ তারিখে ওয়েলিংটনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। ১৯৪৫-৪৬ মৌসুমে অস্ট্রেলিয়া দল নিউজিল্যান্ড গমন করে। বিল ব্রাউনের নেতৃত্বে সিরিজের একমাত্র টেস্টে বোলিং উদ্বোধনে নেমে ০/৪৪ এবং ০ ও ৮ রান পান। খেলায় তার দল ইনিংস ব্যবধানে পরাজয়ের মুখোমুখি হয়। এরপর আর তাকে কোন টেস্ট কিংবা প্রথম-শ্রেণীর ক্রিকেট খেলায় অংশ নিতে দেখা যায়নি। কাকতালীয়ভাবে তার সর্বশেষ প্রথম-শ্রেণীর খেলাটি অস্ট্রেলিয়ার বিপক্ষে নিউজিল্যান্ডের প্রথম টেস্ট খেলা ছিল। ক্রিকেট খেলার পাশাপাশি ফুটবল খেলায়ও দক্ষ ছিলেন ডন ম্যাকরে। গোলরক্ষকের ভূমিকায় একটি খেলায় অংশ নেন। ৪ জুলাই, ১৯৩৬ তারিখে অস্ট্রেলিয়ার বিপক্ষে সাত গোল হজম করেন। খেলায় নিউজিল্যান্ড দল ১-৭ ব্যবধানে পরাজয়বরণ করে। ঐ সময়ে নোম্যাডস ইউনাইটেড দলের পক্ষে ঘরোয়া আসরে ফুটবল খেলতেন। ১০ আগস্ট, ১৯৮৬ তারিখে ৭৩ বছর বয়সে ক্রাইস্টচার্চ এলাকায় ডন ম্যাকরে’র দেহাবসান ঘটে। Norman Preston, "Norman Preston's Diary", The Cricketer, Winter Annual 1945, p. 65. New Zealand v Australia, Wellington, 1945-46 "A-International Appearances - Overall"। The Ultimate New Zealand Soccer Website। ৭ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৭-২৫।  পল হোয়াইটল লেন বাটারফিল্ড এক টেস্টের বিস্ময়কারী নর্দার্ন ডিস্ট্রিক্টস ক্রিকেট দল নিউজিল্যান্ডীয় টেস্ট ক্রিকেটারদের তালিকা ইএসপিএনক্রিকইনফোতে ডন ম্যাকরে (ইংরেজি) ক্রিকেটআর্কাইভে ডন ম্যাকরে (সদস্যতা প্রয়োজনীয়) (ইংরেজি)
সেনবাগ সরকারি কলেজ

সেনবাগ সরকারি কলেজ নোয়াখালী জেলার সেনবাগ উপজেলায় অবস্থিত স্নাতক পর্যায়ের একমাত্র সরকারি শিক্ষাপ্রতিষ্ঠান। এটি সেনবাগ পৌরসভায় অবস্থিত। এটি প্রতিষ্ঠিত হয় ১৯৭৭ সালে। স্বাধীনতা পরবর্তী সময়ে সেনবাগ থানা সদরে বেশ কয়েকজন প্রতিভাময় রাজনীতিবিদ,বিদ্যানুরাগী এবং প্রগতিশীল সমাজকর্মীদের চিন্তা চেতনায় সেনবাগে উচ্চ শিক্ষাপ্রতিষ্ঠান গড়ার বিষয়টি গুরুত্ব পায়। ১৯৭৭ সালে ডা. টি. আই.এম নুরুজ্জামান চৌধুরী (প্রাক্তন এম,এল.এ), জনাব আবদুস সোবহান (সাবেক এম.পি), জনাব আবদুর রহমান (সাবেক এম.পি), জনাব কর্ণেল ছাদেক (বর্তমানঅ:বিগ্রেডিয়ার), জনাব মলেকুজ্জামান, জনাব মোলভী দীন ইসলাম, জনাব রায়দুল হোসেন (তাজু) প্রমুখের ঐকান্তিক প্রচেষ্টায় এবং তৎকালীন সার্কেল অফিসার জনাব আনোয়ার উল্যাহর পৃষ্ঠপোষকতায় সেনবাগ কলেজ প্রতিষ্ঠিত হয়। ১৯৭৭ সালের ০১ জুলাই থেকে সেনবাগ কলেজ সেনবাগের গণ-মানুষের উচ্চ শিক্ষার পথিকৃৎ হিসেবে যাত্রা শুরু করে। জনাব টি.আই.এম নুরুজ্জামান চৌধুরী সভাপতি ও জনাব দীন ইসলাম মৌলভী সম্পাদক হিসেবে কলেজের প্রথম পরিচালনা কমিটির দায়িত্ব পালন করেন। প্রথম অধ্যক্ষ হিসেবে নিয়োগ পান জনাব মো.কামরুজ্জামান। ১৯৭৭ সালে উচ্চ মাধ্যমিক কলেজ হিসেবে কুমিল্লা বোর্ডের অধিভুক্তি লাভ করে। এরপর ১৯৮৮ সালের ২৯ মার্চ কলেজটি সরকারিকরণ হয়। ০৪ টি বহুতল বিশিষ্ট একাডেমিক ভবন , একটি ০৬ তলা ভবনের নির্মাণাধীন আছে । সুপরিসর ০১ টি লাইব্রেরী , ০১ টি প্রশাসনিক ভবন , ০১ টি শিক্ষক মিলনায়তন , একটি সভাকক্ষ , ০১ আইসিটি ল্যাব , ০১ টি মসজিদ , ০১ টি শহীদ মিনার , ০১ টি বড় খেলার মাঠ প্রভৃতি। "সংরক্ষণাগারভুক্ত অনুলিপি"। ২৩ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।  http://www.senbagcollege.gov.bd/index.php
কুলিয়ারচর পৌরসভা

কুলিয়ারচর পৌরসভা বাংলাদেশের ঢাকা বিভাগের কিশোরগঞ্জ জেলার অন্তর্গত একটি পৌরসভা। শিক্ষার হার : ৫৫% শিক্ষা প্রতিষ্ঠানঃ বর্তমান মেয়র- ইমতিয়াজ বিন মুছা ঢাকা বিভাগের কিশোরগঞ্জ জেলা "কুলিয়ারচর পৌরসভা"। বাংলাদেশ জাতীয় তথ্য বাতায়ন। ২৫ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "কুলিয়ারচর পৌরসভা"। বিডি মেয়র। ২৫ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "কিশোরগঞ্জের সকল পৌরসভার মেয়রগণ"। বাংলাদেশ জাতীয় তথ্য বাতায়ন। ১১ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২ মার্চ ২০২০।
কটিয়াদী পৌরসভা

কটিয়াদী পৌরসভা বাংলাদেশের ঢাকা বিভাগের কিশোরগঞ্জ জেলার অন্তর্গত একটি পৌরসভা। আয়তন- ১৭.৫০ বর্গ কিমি। জনসংখ্যা- ৪৭,৩৫০ জন। শিক্ষার হার : ৪৪% শিক্ষা প্রতিষ্ঠানঃ কলেজ (ডিগ্রী) ২ টি মাধ্যমিক বিদ্যালয় ৪ টি ভকেশন্যাল টেক্সটাইল ইন্সটিটিউট ১ টি সরকারি প্রাথমিক বিদ্যালয় ১০ টি কিন্ডার গার্টেন ৫ টি বর্তমান মেয়র- মোঃ শওকত উসমান ঢাকা বিভাগের কিশোরগঞ্জ জেলা "কটিয়াদী পৌরসভা"। বাংলাদেশ জাতীয় তথ্য বাতায়ন। ২৪ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "কটিয়াদী পৌরসভা"। বিডি মেয়র। ১১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "কটিয়াদী পৌরসভা সহ কিশোরগঞ্জের সকল পৌরসভার মেয়রগণ"। বাংলাদেশ জাতীয় তথ্য বাতায়ন। ১১ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২ মার্চ ২০২০।